text: ہندوستان اور مالدیپ کے تعلقات تاریخ سے بھی پرانے ہیں۔زمانہ قدیم سے سمندر کی لہریں ہم دونوں ملکوں کے ساحلوں سے ٹکرا رہی ہیں۔ یہ لہریں ہمارے لوگوں کے درمیان دوستی کی پیغامبر رہی ہیں۔ ہماری تہذیب اور ثقافت ان ترنگوں کی طاقت لے کر پھلی پھولی ہے۔ ہمارے رشتوں کو سمندر کی گہرائی اور وسعت کا آشیرواد ملا ہے۔ دنیا کے سب سے پرانے بندرگاہوں میں سے ایک لوتھل میری آبائی ریاست گجرات میں تھا، ڈھائی ہزار سال سے بھی پہلے لوتھل اور بعد کے زمانے میں سورت جیسے شہروں کے ساتھ مالدیپ کے تجارتی تعلقات رہے ہیں۔